24α. ΒΑΣΙΛΙΚΟΝ ΔΙΑΤΑΓΜΑ της 15/21 Απρ. 1958 (ΦΕΚ Α΄ 56) Περί ποσοστού καλύψεως οικοπέδων της πόλεως του Πειραιώς και των Περιχώρων αυτού. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.» και δη των άρθρ. 9 και 85Α αυτού και την υπ’ αριθ. 25/1957 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-1.Το μέγιστον ποσοστόν καλύψεως των οικοπέδων της πόλεως Πειραιώς και των περιχώρων αυτού, των περιλαμβανομένων εντός των τομέων, των καθοριζομένων, δια του από 18.2.1958 Δ/τος περί αναθεωρήσεως του Β.Δ/τος της 25.9.57 «περί ύψους οικοδομών της πόλεως Πειραιώς και των περιχώρων αυτού» (ΦΕΚ 33/58), ορίζεται ως ακολούθως: Δια τους τομείς Δ, Κ και Ε΄ τα 0,80 του όλου εμβαδού του οικοπέδου. Δια τους τομείς Ζ, Η, Θ, Ι και Λ τα 0,75 του όλου εμβαδού του οικοπέδου. Εις τομείς Δ, Κ και Ε επιτρέπεται η κάλυψις του οικοπέδου δια του ισογείου ή του τυχόν αντ’ αυτού κατασκευαζομένου Α΄ ορόφου άνευ περιορισμού εκ ποσοστού καλύψεως. Σελ. 490,16(ε) 2.Δια οικόπεδα των αυτών ως άνω τομέων κείμενα επί της συναντήσεως δύο ή περισσοτέρων οδών (γωνιακά) το μέγιστον ποσοστόν καλύψεως ορίζεται: Δια τους τομείς Δ, Κ και Ε΄ εις 0,90 του όλου εμβαδού του οικοπέδου. Δια τους τομείς Ζ, Η, Θ, Ι και Λ τα 0,87 του όλου εμβαδού του οικοπέδου. Το κατά την παρούσαν παράγραφον ποσοστόν ισχύει δια έκτασιν γωνιακού οικοπέδου το πολύ ίσην προς 1 1/2 φοράν το ελάχιστον όριον εμβαδού οικοπέδου εν τη θεωρουμένη θέσει, πάντως δε δια έκτασιν 400 τετραγ. μέτρων δια περίπτωσιν ελαχίστου ορίου αντιστοίχως μικροτέρου. Εάν το οικόπεδον έχει έκτασιν μεγαλυτέραν, τότε επί της επί πλέον εκτάσεως λογίζεται ποσοστόν καλύψεως ίσον προς το εν παρ. 1 του παρόντος οριζόμενον. 3.Τα ανωτέρω δια τον τομέα Η οριζόμενα δεν ισχύουν δια περιοχάς του τομέως αυτού κειμένας τυχόν εκτός του εγκεκριμένου σχεδίου ρυμοτομίας. 4.Επιτρέπεται καθ’ υπέρβασιν των ανωτέρω κάλυψις μέχρις 130 τετραγ. μέτρα εφ’ όσον αύτη δεν υπερβαίνει τα 0,80 της όλης επιφανείας του οικοπέδου και μέχρις 90 μέτρα τετραγ. άνευ περιορισμού εκ ποσοστού καλύψεως. 5.(Αντικατασταθείσα δια του Β.Δ. της 31 Αυγ./15 Σεπτ. 1961, ΦΕΚ Δ΄ 107, κατηργήθη δια του άρθρ. 1 Β.Δ. της 15/30 Μαρτ. 1963, ΦΕΚ Δ΄ 41, η ισχύς του οποίου ήρξατο μετά τρίμηνον από της δημοσιεύσεώς του). «6.Επιτρέπεται η κάλυψις των οικοπέδων του συνεχούς οικοδομικού συστήματος του τομέως Ζ άνευ περιορισμού εκ ποσοστού καλύψεως υπό των υπογείων κτιρίων σταθμών αυτοκινήτων ή και υπό των υπογείων κτιρίων ετέρας χρήσεως, εφ’ όσον τα υπόγεια ταύτα προορίζονται εκ κατασκευής, ίνα χρησιμοποιηθώσι δια σταθμόν αυτοκινήτων». Η παρ. 6 προσετέθη δια του Β.Δ. της 20/30 Απρ. 1964 (ΦΕΚ Δ΄ 49). Εις τον αυτόν επί των Συγκοινωνιών και Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Ε.α.24α Σχέδιο Πόλεως Αθηνών Πειραιώς

[Source: greek_legal_code_raptarchis | Tokens: 2577]